Facts & Figures

Tgi che vul s'infurmar concisamain davart il rumantsch po leger la nova broschura "Facts & Figures", edida da la Lia rumantscha en rumantsch, talian, franzos, tudestg ed englais. La broschura cumpiglia 64 paginas. Ella situescha il rumantsch entaifer las minoritads linguisticas en Europa e las linguas romanas. Suenter ina cronologia dals eveniments istorics suondan chartas davart la geografia linguistica, la situaziun demografica ed ina survista detagliada, nua ch'il rumantsch vegn duvrà. Sut il titel “Situaziun giuridica” vegnan citadas verbalmain tuttas determinaziuns legalas conc. il rumantsch sin plaun federal, chantunal e communal. Ina tabella cuntegna la survista da la situaziun en scola. En furma concisa vegnan preschentadas la litteratura rumantscha, isanzas e las pussaivladads d'emprender rumantsch. A la fin da la broschura sa chatta in purtret da la Lia rumantscha ed ina decleraziun davart il rumantsch grischun. Ina bibliografia inditgescha ulteriura lectura. Da retrair da la LR per fr. 8.80.

[Pagina rumantscha]